تورکیه‌-نین باش قرارگاه رئیسی ژنرال یاشار گولر ​​ده داخیل اولماقلا 14 اؤلکه‌نین قرارگاه رئیس لری ویدئوکنفرانس واسیطه‌سیله روسیا-اوکراینا محاربه‌سینی موذاکیره ائدیب‌لر.
امریکانین باش قرارگاه رئیسی‌نین مطبوعات کاتیبی سرهنگ دیو باتلر وئردیگی یازیلی آچیقلامادا باش قرارگاه رئیسی ژنرال مارک میلی‌نین آوسترالیا، کانادا، دانیمارکا، فرانسا، آلمانیا، یونانیستان، ایتالیا، هوللاندیا، نروژ، پورتوقالیا، سوئد، تورکیه و اینگیلتره‌-نین قرارگاه رئیس لری ایله مجازی موحیطده بیرگه ییغینجاق کئچیردیگینی بیلدیریب.
دیو باتلر "حربی لیدئرلر روسیانین اوکراینادا داوام ائدن ایشغا‌لی (24 فوریه‌دن بری)، او جمله‌دن اوکراینانین اگمنلیگینی برپا ائتمک و مدافعه ائتمک اوچون چوخ طرف‌لی تهلوکه‌سیزلیک یاردیمی ایله باغلی فیکیرلرینی بؤلوشوب‌لر" ایفاده‌لردن ایستیفاده ائدیب.
سرهنگ دیو باتلر مارک میللی‌نین همکارلارینی اوکراینایا علاوه حربی یاردیمی آرتیرماغا داوام ائتمه‌یه چاغیردیغینی قئید ائدیب.
"باش قرارگاه رئیسی اوکراینانین عاجیل احتیاج‌لارینی اؤدمک اوچون متفیق‌لر و طرفداش‌لارلا امکداشلیغین واجیب‌لیگینی بیر داها تصدیقله‌ییب"- دئیه او بیلدیریب.
